Okresná prokuratúra Prievidza 
M. Mišíka 22, 971 34 Prievidza 1 	

Sp. zn. : 1 Pv 213/14/3307	Prievidza, 13.8.2015
EEČ : 2-27-71-2015

U Z N E S E N I E

Trestná vec:	obvinený XXXXX  
Prečin:	Pytliactvo podľa § 310 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 23.4.2014, spisová značka 1 Pv 213/14/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).

Uznesením prokurátora Okresnej prokuratúry Prievidza zo dňa 23.4.2014, spisová značka 1 Pv 213/14/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Uznesením prokurátora Okresnej prokuratúry Prievidza sp. zn. 1Pv 213/14/3307 zo dňa 23.04.2015 právoplatné dňa 27.05.2014, prokurátor Okresnej prokuratúry Prievidza podľa § 216 ods. 1 Trestného poriadku podmienečne zastavil trestné stíhanie obvineného XXXXX, nar. XXXXX v XXXXX, trvale bytom XXXXX, XXXXX, trestne stíhaného pre prečin pytliactva podľa § 310 ods. 1 Trestného zákona, ktorého sa mal dopustiť tak, že dňa XXXXX v čase o 17.15 h v XXXXX v lovnom revíry XXXXX č. XXXXX v časti rameno rieky XXXXX pri XXXXX, ktorý XXXXX XXXXX udicou lovil ryby, pričom ulovil 1 kus pstruh potočný (lat. Salmo trutta m. fario), o dĺžke 23 cm a váhe 0,24 kg, a to v čase hájenia, ktorá trvala od 01.09.2013 do 15.04.2014 v zmysle § 10 ods. 1, písm. i) vyhlášky Ministerstva životného prostredia Slovenskej republiky č. 185/2006 Z. z., čím neoprávnene zasiahol do výkonu rybárskeho práva a poškodenej organizácii XXXXX, IČO: XXXXX, sídlo: XXXXX, XXXXX, spôsobil škodu vo výške 2,50 Eur.

     Podľa § 216 ods. 2 Trestného poriadku prokurátor Okresnej prokuratúry XXXXX určil obvinenému skúšobnú dobu 12 (dvanásť) mesiacov.      

     Škoda spôsobená stíhaným prečinom bola uhradená obvineným v celom rozsahu ešte pred rozhodnutím o podmienečnom zastavení jeho trestného stíhania. 

     Podľa § 217 ods. 1 Trestného poriadku „Ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.“

     Po uplynutí skúšobnej doby som z odpisu registra trestov zo dňa 04.06.2015 na obvineného zistil, že tento nebol v skúšobnej dobe podmienečne zastaveného trestného stíhania odsúdený za trestný čin spáchaný v tejto skúšobnej dobe. Ďalej zo správy Okresného úradu XXXXX, odbor všeobecnej vnútornej správy zo dňa 10.06.2015 som zistil, že obvinený v určenej skúšobnej dobe podmienečne zastaveného trestného stíhania nespáchal žiadne priestupky ani iné správne delikty. Zároveň z lustrácie na obv. XXXXX v registroch tunajšej prokuratúry pre jeho postavenie obvineného je zrejmé, že tento okrem tejto trestnej veci nie je tunajšou prokuratúrou vedený ako obvinený v iných trestných veciach.  

     Po zvážení zabezpečených správ a hodnotení správania sa obvineného počas skúšobnej doby som toho názoru, že obvinený v priebehu skúšobnej doby podmienečne zastaveného trestného stíhania viedol riadny život. 

     Na základe uvedeného som rozhodol tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú môže podať obvinený a poškodený do 3 dní odo dňa oznámenia prostredníctvom tunajšej prokuratúry Krajskej prokuratúre v Trenčíne. Sťažnosť má odkladný účinok.

JUDr. Jozef Kováčik, Ing.
prokurátor